በደቡብ አፍሪካ አዲሱ ካቤኔ ውስጥ 50 በመቶ ሴቶች ሆኑ
የደቡብ አፍሪካ ፕሬዚዳንት ሲርል ራማፖሳ በሀገሪቱ ታሪክ ካቤኔአቸው ለመጀመሪያ ጊዜ 50 በመቶ ያህል ሴቶች የተካተቱበት ማድረጋቸውን ተናግረዋል፡፡አዲሱ የሀገሪቱ ካቤኔ ወጣቶች፣ የተለያዩ የተፎካካሪ ፖለቲካ ፓርቲዎች፣ ሴቶችና ከሀገሪቱ የተለያዩ አከባቢዎች የተወከሉ አባላት የተካተተበት እንደሆነም አስታውቀዋል፡፡የ66 ዓመቱ ፕሬዚዳንት ራማፖሳ ከጆሃንስበርግ በሀገሪቱ የመገናኛ ብዙሃን ባስተላለፉት የቀጥታ ቴለቪዥን መልዕክት የካቤኔያቸውን ቁጥር ቀድሞ ከነበረበት 36 ወደ 28 ዝቅ ማድረጋቸውን የገለጹ ሲሆን፣  50 በመቶው በሴቶች እንደደሚሸፈን ተናግረዋል፡፡አሁን ላይ የሀገሪቱ የኢኮኖሚ ችግሮች እንደደገጠሙት የተናገሩት ፕሬዚዳንቱ የተቀዛቀዘውን ኢኮኖሚ በማነቃቃት የስራ እድል በመፍጠር ሙስናና ብልሹ አሰራርን ለመቅረፍ እንደሚሰሩም መግለፃቸውን ዘገባው አመላክቷል፡፡ራማፖሳ በሳለፍነው ቅዳሜ 6ኛ የሀገሪቱ ፕሬዚዳንት ሆነው ቃለ መሃላ መፈፀማቸውን የሚታወስ ነው፡፡ (ምንጭ፡-አልጀዚራ)